Riesling

Riesling er en type hvitvinsdrue som benyttes til fremstilling av en rekke av verdens fremste hvite viner. Spesielt utbredt i Tyskland der den også er den mest plantede vindrue siden 1996. Riesling er en aromatisk druesort, blomsteraktig, nesten parfymert og med mye syre. Den brukes til tørre, halvtørre og søte hvitviner. Den lagres sjelden på eikefat og aldri på nye fat.

I Tyskland er rieslingdruen først dokumentert i Rüsselsheim i nærheten av Rheingau i 1435. Omtrent hundre år tidligere er det funnet et kart fra Kinzheim i Alsace, på det tidspunktet en del av Tyskland, som avmerker en vingård med navnet «zu dem Russelinge». Det hefter en viss usikkerhet om det faktisk er riesling som er ment i disse nedtegnelsene eller om det er snakk om annen drue med likeklingende navn. Andre funn tyder på at riesling var en velkjent kvalitetsdrue lenge før dette.

I 1477 hyllet Hertug René av Lorraine vinproduksjonen i Alsace og nevner spesielt riesling.

 Dyrking 

 Tyskland 
I Tyskland produseres det kvalitetsvin av riesling i Mosel-Saar-Ruwer, Pfalz, Rheingau, Rheinhessen og i Nahe. I tillegg til Mittelrhein, Franken og Baden. Riesling passer best i litt nordlige og kjølige områder med sen modning. Lengre sør i Europa vil druen modne for raskt og for tidlig til å opparbeide nok smak i druemosten. Riesling utgjør 23 % av Tysklands vinmarker per 2015 med beplantet areal på 23 596 hektar og er med dette verdens største produsent .

 Frankrike 
Riesling utgjør en stor og viktig del av produksjonen i Alsace i Frankrike. Areal 3382 hektar og 221 000 hektoliter som utgjør 21,8 % av totalt produsert 1 011 897 hektoliter per 2014 i AOC Alsace.

 Østerrike 
miniatyr|Aggsteinruinene med Wachaudalen i bakgrunnen.
Risesling er mye plantet i Østerrike, fremfor alt i Wachau. Vinene fra Wachau inndeles i en egen, tredelt klassifikasjon: Steinfeder, Federspiel og Smaragd. Et annet anerkjent område er Kamptal, ca. 60 km fra Wien. Her ligger noen av de fineste vinmarkene i landet. Samlet areal er 2016 hektar som utgjør 6,61 % av hvitvinsproduksjonen i Østerrike (2015) Mest plantede hvitvinsdrue er Grüner Veltliner med 14376 hektar, 47,13 % av produksjonen.

 Australia 
Det finnes også rieslingproduksjon i noen avgrensede deler av Australia. Nærmere bestemt Clare-dalen nord for Adelaide og Eden-dalen. Areal 3156,59 hektar.

 USA 
I USA er den plantet i spesielt kjøligere stater som Washington og New York. USA er verdens nest største produsent med 7442 hektoliter.

 Smak og karakter 
 Aroma Gir ofte aroma av epler, blomster, sitrusfrukter, fersken og mineraler. Kjølig og mineralsk i Europa. Ved god modning kan man få aroma som minner om honning. Lagrede utgaver kan få et petroleumslignende preg på duft.

 Smak Riesling gir ofte i sin ungdom syrlige, friske og leskende viner. Den kan smake stålaktig, mineralsk, jordaktig og blomsterpreget. Grønne epler, sitrus, syrlig blomsterduft og fersken er vanlige beskrivelser. Modne viner fra sørligere områder kan smake som av aprikos og ananas. Lagrede utgaver har et petroleumslignende preg som kommer fra skiferholdig jordsmonn.

 Lagring 
miniatyr|upright=1.2|venstre|Vinkjeller for langtidslagring av vin
 Tysk riesling: Vin fra kvalitetsprodusenter har fantastisk holdbarhet. Viner med litt restsødme kan lagres i både ti og tyve år. Selv tørre viner fra topprodusenter tåler lang lagringstid. For de aller søteste vinene slik som, Beerenauslese og Trockenbeerenauslese (TBA), er det oppgitt lagringstider opp mot 50 år.

 Fransk riesling/Alsace: Kvalitetsproduserte viner vil kunne tåle både ti og tyve års lagring. Det normale er mellom tre og syv år.

 Kjente produsenter 
miniatyr|Zell (Mosel), Tyskland. Vinproduksjon i bratte skråninger i Moseldalen
miniatyr|Rheingau

 Tyskland 
 Mosel Rheingau Rheinhessen Pfalz Dr. Loosen Georg Breuer Kuhling-Gillot Buklin-Wolf Markus Molitor Franz Künstler Keller Reichsrat von Buhl Carl Loewen Peter Jakob Kuhn  Wittmann Georg Mosbacher Egon Muller Robert Weil Gunderloch Koehler-Ruprecht

 Østerrike 
 Machau Kamptal Prager Hirsch Nigl Fred Loimer Dom. Wachau Johann Topf Weing. Knoll Brûndlmayer

 Frankrike/Alsace 
 Alsace Leon BeyerMarcel Deiss JosmeyerAlbert Mann OstertagTrimbach Weinbach Zind-Humbrecht

 Se også 
 Tysk vin

 Referanser 

 Litteratur 
 2015 /2016 - Deutscher Wein Statistik PDF (engelsk)
 Verband deutscher Prädikatsweingüter (VDP) Tysk klassifiseringssystem for vin (engelsk)
 Klassifisering av vin fra Wachau i Østerrike (engelsk)

 Eksterne lenker 
 Jancis Robinson - Riesling (engelsk)
 Decanter.com - Riesling (engelsk)
 Count John IV. of Katzenelnbogen, First Grower of Riesling of the World 
 Austria’s Vintages (årganger) 1991 –2015

Kategori:Hvitvinsdruer
Kategori:Vindruer fra Tyskland
Kategori:Vindruer fra Frankrike
Kategori:Vindruer fra Østerrike